27/04/2010 | Otras Entidades y Anuncios ParticularesDiversos
Estatutos aprobados pola comunidade de usuarios de Zas de Rei en asemblea extraordinaria do 13 de marzo de 2010

TÍTULO I.–DISPOSICIÓNS XERAIS: DENOMINACIÓN, OBXECTO, FINALIDADE, DURACIÓN, ENDEREZO Artigo 1.–DENOMINACIÓN. Ao abeiro e de conformidade co establecido no artigo 81.5 do texto refundido da Lei de Augas (TRLA) aprobado polo Real Decreto lexislativo 1/2001, de 20 de xullo, e o artigo 201 do Real Decreto 849/1986, de 11 de abril, polo que se aproba o Regulamento de Dominio Público Hidráulico, e tendo en conta as normas da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro, constitúese a comunidade de usuarios de Zas de Rei, que adoptará a forma de estatutos, someténdose os partícipes que figuran no ANEXO ás súas disposicións. Artigo 2.–OBXECTO. É obxecto fundamental desta comunidade que a mesma se constitúa en Corporación de Dereito Público con personalidade xurídica propia para a representación e defensa dos intereses dos comuneiros fronte a terceiros, e resolve-las cuestións litixiosas que se susciten entre os usuarios. A estes efectos para a observancia deste Estatuto, os comuneiros renuncian a toda xurisdición ou foro sempre e cando se respecten os seus dereitos e a normativa que existe ao respecto. Artigo 3.–FINALIDADE. A principal finalidade da comunidade será o aproveitamento polos usuarios (relacionados alfabeticamente ao final de este Estatuto) de augas procedentes do monte Parrazo, na parroquia de Pedrouzos, no termo municipal de Melide para os usos domestico e gandeiro. Neste sentido a comunidade encamiña a súa actividade a: – Aproveitamento racional e xusto das augas, de conformidade cos usos e costumes que ata o momento presente se veña observando. – Promover as medidas necesarias para a construción e conservación das instalacións destinadas a este aproveitamento. – Solicitar o apoio financeiro (crédito e/ou subvencións) tanto de organismos oficiais como de entidades privadas. – Calquera outra finalidade que directa ou indirectamente relacionada co exposto, non contraveña o presente Estatuto e sexa adoptada pola xunta directiva. Artigo 4.–DURACIÓN. A presente comunidade constitúese por tempo indefinido e exercerá a súa actividade ata que concorra unha das causas de extinción do artigo 51 do presente Estatuto. Artigo 5.–ENDEREZO. O domicilio social fixarase no enderezo do presidente en funcións, podéndose trasladar a outra vivenda ou local por acordo da Xunta Xeral. TÍTULO II.–DA ADQUISICIÓN, PERDA E TRANSMISIÓN DA CONDICIÓN DE MEMBRO Artigo 6.–ADQUISICIÓN. A condición de membro da comunidade adquirirase: – Pola subscrición da acta de constitución. – Pola adhesión e sinatura do presente Estatuto. A adhesión poderá ser solicitada por calquera que sexa propietario nas parroquias de Gondollín, Zas de Rei, e Trasmundi. A solicitude farase por escrito dirixida ao presidente da xunta directiva, na que manifestará ademais o seu sometemento ao presente Estatuto e demais normas xerais que sexan de aplicación ás comunidades de usuarios, especificándose os datos relativos ao aproveitamento que se pretende. O novo/a usuario, deberá facer unha aportación económica que acordará a asemblea xeral. Dito importe será o resultado dun calculo aproximado en base ó que cada usuario abonou no ano 1997, para a canalización, compra de terreo, construcción da nave, etc. Así mesmo o novo/a usuario, deberá sufragar tódolos gastos de ubicación dun novo depósito nunha nave allea á existente, xa que nesta non existe máis espazo físico. A aprobación da adhesión efectuarase pola asemblea xeral por maioría absoluta en primeira convocatoria e maioría simple en segunda convocatoria, debendo asinar o presente Estatuto no prazo de 10 días, entendendo que renuncia á súa incorporación se non o fai nese período. Das novas incorporacións darase conta ao organismo de conca. Artigo 7.–PERDA. Perderase a condición de membro da comunidade polas seguintes causas: a) Renuncia voluntaria: cómpre a comunicación por escrito dirixido ao presidente da xunta directiva cun mes de antelación, como mínimo, a data na que se pretenda facela efectiva. b) Acordo da asemblea xeral: cómpre unha maioría de 2/3 dos votos emitidos e a proposta da xunta directiva e sempre que se dea algunha destas causas: – Incumprimento reiterado das normas establecidas nas presentes disposicións, ou dos acordos adoptados por órganos da comunidade que ocasionen graves prexuizos a esta. – Comportamentos que vaian en contra dos intereses xerais da comunidade, que perturben a boa marcha dun modo reiterado e que impidan de forma total ou parcial a súa actividade. A perda da condición de membro por calquera dos motivos antes expostos levará consigo a liquidación da participación do mencionado usuario no patrimonio social, manténdose o deber de cumprir as obrigas contraídas ata a data da súa baixa, en particular, a de satisfacer as cotas vencidas ata ese momento. Artigo 8.–TRANSMISIÓN. A condición de usuario poderá transmitirse: a) Por actos inter-vivos. Previa solicitude das partes, cedente e cesionario ao organismo de conca por escrito e feita a comunicación á xunta directiva, poderase obter a cesión do dereito ao uso da auga. b) Por acto mortis-causa. Unha vez feita a comunicación á xunta directiva da persoa que continuará no uso da auga e comunicada tamén a transmisión ao organismo de conca. TÍTULO III.–DEREITOS E OBRIGAS DOS ~MEROS ASOCIADOS Artigo 9.–DEREITOS. Os membros da comunidade terán dereito a: ▪ Elixir e seren elixidos para exercer os cargos representativos da comunidade. ▪ Asistir ás reunións da asemblea xeral con voz e voto, e aos demais órganos da comunidade con voz, exercendo o dereito ao voto naquelas casos en que forme parte dos mesmos. ▪ Intervir na xestión administrativa e económica da comunidade nos termos previstos no Estatuto. ▪ Obter un número de votos axustado ao que lle corresponda en función do caudal que deba utilizar, e o que se decida na asemblea xeral. ▪ Ser representados, de acordo co preceptuado no artigo 201.8 a) e b) do Regulamento do Dominio Público Hidráulico do 11 de abril de 1986. ▪ Exercer, en xeral, todas as actividades que se deriven dos fins da presente comunidade. Artigo 10. Os usuarios pactan a indivisibilidade dos bens comúns, durante o tempo de duración do abastecemento, e se por calquera motivo, algún dos partícipes pretendese a división ou disolución da comunidade ou fose expulsado desta por incumprimento das súas obrigas, non recibirán indemnización níngunha e perderá o dereito ao uso da auga. Quen voluntariamente e sen causa xustificada, desexe darse de baixa na comunidade de usuarios non terá dereito á devolución das achegas monetarias efectuadas con cargo á súa condición de usuario do aproveitamento para o que se constituíu a comunidade. Artigo 11. A condución para a vivenda beneficiaria dá dereito ao uso da auga, de forma e coas limitacións que se establezan para todos os usuarios. Esta acometida poderá trasladarse a outra vivenda sempre que se corte o subministración de auga á anterior, sendo de conta do usuario todos os gastos que ocasionen e se leve a cabo de forma que non prexudique aos demais usuarios. Artigo 12.–OBRIGACIÓNS. Os membros da comunidade están obrigados a: ▪ Cumprir o presente Estatuto e demais normas de xeral aplicación. ▪ Cumprir os acordos validamente adoptados pola xunta directiva a asemblea xeral e xurado. ▪ Comunicar cun mes de antelación, como mínimo, a súa renuncia á condición de membro da comunidade. ▪ Contribuír á limpeza dos depósitos, arquetas e demais puntos das instalación cando así o estableza a xunta directiva. ▪ Utilizar a auga dun modo racional conforme a criterios de boa fe e respecto dos dereitos e intereses dos demais usuarios. ▪ As achegas económicas anuais de 30,00 €, que poderán ser modificadas por acordo da maioría absoluta da asemblea xeral. En todo caso, ningún comuneiro poderá ser exonerado por enteiro de obrigacións e cargas inherentes á súa participación no aproveitamento colectivo de augas e nos demais elementos comúns, segundo o establecido no artigo 201.8 parágrafo e) do RDPH. TÍTULO IV.–ÓRGANOS DA COMUNIDADE Artigo 13.–ÓRGANOS COLEXIADOS E UNIPERSOAIS. Para a súa representación, goberno e administración, a comunidade contará cos seguintes órganos: Órganos colexiados: A) Asemblea xeral B) Xunta directiva. C) O Xurado Órganos unipersoais: A) Presidente B) Vicepresidente C) Secretario D) Tesoureiro-contador E) Vocais da xunta directiva Para o desempeño de tales cargos deberanse reunir os seguintes requisitos: ▪ Ser partícipe da comunidade. ▪ Ter plena capacidade xurídica e de obrar. TÍTULO V.–A ASEMBLEA XERAL Artigo 14.–COMPOSICIÓN. Constitúe o órgano soberano da comunidade e estará composta pola totalidade dos usuarios. Ata a súa constitución, crearase unha comisión xestora composta por 5 veciños coa facultade única e exclusiva de contratar material, man de obra ou servizos técnicos para executar as obras necesarias. Artigo 15.–FUNCIONAMENTO. A asemblea xeral reúnese con carácter ordinario e extraordinario. Con carácter ordinario reunirase cando menos unha vez ao ano dentro dos seis primeiros meses de cada exercicio, logo da oportuna convocatoria para tratar da análise da marcha da comunidade e a xestión da xunta directiva, aprobar as contas e balance do exercicio anterior e resolver, no seu caso, sobre os fans aos que se aplicarán os fondos sociais. Toda asemblea que non sexa a prevista anteriormente, terá carácter de extraordinaria, e terá lugar cando o acorde a xunta directiva ou o soliciten a maioría dos membros da comunidade. Na asemblea xeral non poderá tratarse ningún asunto que non se inclúa previamente na arde do día. Artigo 16.–COMPETENCIAS. Será competencia da asemblea xeral: a) A elección do presidente, vicepresidente da comunidade de usuarios, do secretario e dos membros da xunta directiva, a dos seus representantes no organismo de Conca, e outros organismos, e o nomeamento e separación do secretario da comunidade. b) O exame da memoria anual e a aprobación dos orzamentos de gastos e ingresos e o das contas anuais, presentados pola xunta directiva. c) A redacción do proxecto do Estatuto da comunidade e regulamentos da xunta directiva e do xurado, así como as súas modificacións respectivas. d) A imposición de derramas e a aprobación dos Orzamentos adicionais. e) A adquisición e alleamento de bens, sen prexuízo das facultades que, neste aspecto, competen á xunta directiva. f) A aprobación dos proxectos de obra preparados pola xunta directiva e a decisión da súa execución. g) A aprobación do ingreso de calquera que, con dereito ao uso da auga, o solicite. h) A autorización previa, sen prexuízo da que corresponde outorgar ao organismo de conca, a usuarios ou terceiras persoas para realizar obras nas captacións, conducións ou instalación da comunidade co fin de utilizar menor a auga. i) A solicitude de novas autorizacións ou concesións. j) A solicitude dos beneficios de expropiación forzosa ou imposición de servidume en beneficio da comunidade. k) A solicitude de beneficios económicos, créditos ou subvencións. l) A decisión de trasladar o domicilio social. m) A decisión de asuntos que lie sometese a xunta directiva, o Xurado ou calquera dos comuneiros. n) Calquera outra facultade non atribuida especificamente a outro órgano. Artigo 17.–CONVOCATORIA. A convocatoria farase polo presidente da comunidade, polo menos con 15 días de antelación á súa celebración, mediante edictos municipais e anuncios na sede da comunidade e no Boletín Oficial da Provincia, indicando claramente os asuntos a tratar na Orde do Día, a celebración en segunda convocatoria -caso de falta de quóru.–sen variación do resto de circunstancias, e o lugar, día e hora de celebración. En relación á reforma do Estatuto, no que afecte á continuidade da comunidade, a convocatoria terá ademais a axeitada publicidade, mediante notificacións persoais e publicación en diarios de maior difusión da zona. Non obstante o anterior, entenderase validamente constituida a asemblea xeral en primeira convocatoria cando estean representados 2/3 dos membros da comunidade e en segunda convocatoria cando asista a maioría dos comuneiros. Do mesmo xeito quedará validamente constituida cando estean presentes ou representados en forma bastante todos os usuarios, e os asistentes acepten por unanimidade a celebración da Asemblea. Artigo 18.–ACORDOS. A Asernblea Xeral adoptará os acordos por maioría absoluta de votos se ten lugar en primeira convocatoria e por maioría simple dos votos dos asistentes en segunda convocatoria. Exceptúanse da regra anterior os acordos adoptados en asembleas xerais onde se trate de: a) Aumento e redución do número de membros. b) Disolución, transformación, absorción ou fusión da comunidade. c) En xeral, calquera modificación do presente Estatuto. Nestes casos será precisa a concorrencia en primeira convocatoria dos 2/3 dos usuarios da comunidade, debendo adoptarse os acordos por maioría absoluta. En segunda convocatoria será suficiente a asistencia da maioría dos comuneiros e o voto favorable da maioría dos asistentes. O voto será secreto, agás que solicite polo menos 1/3 dos membros da comunidade. Serán nulos os acordos adoptados en sesións extraordinarias sobre asuntos non comprendidos na súa convocatoria, así como os adoptados en sesións ordinarias sobre temas non incluídos na orde do día, salvo casos de urxencia e co voto favorable da maioría absoluta dos comuneiros. ARTIGO 19.–ASISTENCIA E REPRESENTACIÓN. Todos membros da comunidade terán dereito a participar no funcionamento da comunidade e a ser elixidos para desempeñar calquera cargo, xa o fagan directamente, xa a través dos seus representantes legais. A representación voluntaria deberá ser conferida, en todo caso, expresamente e por escrito. Agás limitación en contra establecida ao outorgarlle a representación, o representante voluntario considerarase facultado para participar na adopción da calquera acordo da comunidade, pero en ningún caso poderá substituir ao representado no desempeño dun cargo nin ser elixido para ocupalo. Todos os membros da comunidade terán dereito a voto, sen que a ningún poida corresponderile máis do 50% do conxunto dos comuneiros calquera que sexa a súa participación daquel nos elementos comúns e conseguintemente nos gastos da comunidade. Calquera que sexa a súa cota de participación nos elementos comúns tódolos propietarios terán dereito a voto de acordo co consignado no Estatuto da comunidade, podendo agruparse en todo caso, ata alcanza-lo mínimo esixido para o exercicio directo do dereito ó voto. Ningún comuneiro poderá ser exonerado por enteiro das obrigas e cargas inherentes a súa participación no aproveitamento colectivo de augas e nos demais elementos comúns. Tampouco poderán establecerse pactos ou cláusulas estatutarias prohibitivas da realización das derramas necesarias para subverte-los gastos da comunidade e o cumprimento das demais obrigas da mesma, ou polos que se exima de responsabilidade ós cargos da comunidade. Artigo 20.–LUGAR DE CELEBRACIÓN. A asemblea xeral celebrarase dentro do seu ámbito territorial, fixándose en cada convocatoria o lugar exacto de celebración. Artigo 21.–FORMA DE CELEBRACIÓN. Todo o que antecede ao desenvolvemento das deliberacións, forma de tornarse no uso da palabra, sistema de votación e calquera outra incidencia resolverase polo presidente da comunidade. Artigo 22.–ACTA. Do resultado da asemblea xeral redactarase unha acta que se estenderá no libro correspondente no mesmo momento da celebración, polo secretario da xunta directiva e deberá ser subscrita polos membros da xunta directiva para dar fe da súa veracidade, podendo calquera dos usuarios solicitar a lectura en voz alta das mesmas ou proceder persoalmente á mencionada lectura. TÍTULO VI.–A XUNTA DIRECTIVA Artigo 23.–COMPOSICIÓN. A execución dos estatutos e ordenanzas, dos acordos propios e dos adoptados pola asemblea xeral, encoméndase á xunta directiva que nomeada pola asemblea xeral, estará composta por un mínimo de seis membros e un máximo de dez, comprendendo entre eles, un presidente, un vicepresidente, un secretario e un tesoureiro. O resto dos membros será vocais, entre os que figurará se así o aproba a asemblea xeral, a representación dos usuarios que pola súa situación ou orde de establecida sexan os últimos en recibir a auga. A elección destes membros recaerá entre os partícipes da comunidade. O presidente, vicepresidente e secretario, serán tamén os da asemblea xeral, e serán nomeados por esta, elixindo o Hilaria Maria Ion Daniel Ambrocio Martinez de la Cuadra responsable dos fondos comunitarios, a propia xunta directiva de entre os seus membros. Artigo 24.–CONSTITUCIÓN. A xunta directiva entenderase validamente constituida mildo concorran á reunión a metade roáis un dos comparecentes, debendo asistir obrigatoriamente o presidente e o secretario. Ó presidente poderá substituílo o vicepresidente. Os acordos adoptaranse por maioría absoluta dos membros que concorran á reunión, sendo a votación por escrito, agás petición en contra de 2 ou máis membros da xunta directiva. A efectos de quórum poderá delegarse a representación noutro membro, pero terá que ser por escrito e con carácter especial para cada reunión. A xunta directiva reunirase polo menos 2 veces ao ano, cando o convoque o presidente ou o soliciten 2 ou máis membros. A delegación permanente de facultades da Xunta requirirá para a súa validez o voto favorable das 2/3 partes dos seus compoñentes, e non producirá efecto algún ata a súa formalización en documento público. Deste acordo de delegación darase coñecemento ós usuarios na primeira asemblea xeral que se celebre, así como ó organismo de conca respectivo se así fose procedente. Artigo 25.–FACULTADES. Son atribucións da xunta directiva: a) Velar polos intereses da comunidade, promover o seu desenvolvemento e defender os seus dereitos. b) Nomear e separar os empregados da comunidade na forma que estableza o seu regulamento e a lexislación laboral. c) Redactar a memoria, elaborar os orzamentos, propoñer as derramas ordinarias e extraordinarias e render as contas, sometendo unhas e outras á asemblea xeral. d) Ordenar o investimento de fondos con suxeición aos orzamentos. e) Formar o inventario da propiedade da comunidade, cos padróns xerais, prazos e relacións de bens. f) Presentar á asemblea xeral a lista dos vocais da xunta directiva e do xurado que deban cesar nos seus cargos con arranxo ao Estatuto. g) Acordar a celebración de asemblea xeral extraordinaria da comunidade cando o estime conveniente ou o pidan a maioría (art.16) dos membros da comunidade, ou a maioría de ditos usuarios. h) Someter á asemblea xeral calquera asunto que estime de interese, i) Dispoñer a redacción dos proxectos de reparación ou de conservación que xulgue conveniente e ocuparse da dirección e inspección das mesmas. j) Conservar os sistemas de modulación e reparto das augas. k) Ordenar a redacción dos proxectos de obras novas, encargándose da súa execución unha vez que fosen aprobados pola asemblea xeral. En casos extraordinarios e de extrema urxencia que non permitan reunir á asemblea xeral, poderá acordar e emprender, baixo a súa responsabilidade a execución dunha obra nova, convocando o antes posible a asemblea para darlle conta do seu acordo. l) Ditar as disposicións convenientes para mellorar a utilización das augas, respectando os dereitos adquiridos. m) Resolver as reclamacións previas ao exercicio das accións civís e laborais que se formulen contra a comunidade, de acordo coa Lei de Réxime Xurídico das Administracións Públicas e do Procedemento Administrativo Común. n) Facer que se cumpra a lexislación de augas, as ordenanzas da comunidade e os seus regulamentos e as ordes que lle comunique o organismo de conca, solicitando o seu auxilio en defensa dos intereses da comunidade. o) Propoñer á aprobación da asemblea xeral as disposicións do Estatuto así como a súa modificación e reforma. p) Cantas outras facultades lle delegue a asemblea xeral ou se infiran deste Estatuto e das disposicións vixentes e, en xeral, canto fose conveniente para o bo goberno e administración da comunidade. TÍTULO VII.–DO PRESIDENTE, VICEPRESIDENTE E SECRETARIO DA ASEMBLEA XERAL E DA XUNTA DIRECTIVA Artigo 26. Os cargos de presidente, vicepresidente e secretario da asemblea xeral e do presidente, vicepresidente e secretario da xunta directiva recaerán nas mesmas persoas, respectivamente, agás que na designación se dispoña o contrario. A duración dos cargos de presidente e vicepresidente fixaranse por un período de 1 ano e serán renovados ao mesmo tempo que os dos vocais da xunta directiva, coa excepción de que para o primeiro mandato, a partir da constitución da comunidade, o cargo de vicepresidente fíxase por 2 anos, coa finalidade de que os postos de presidente e vicepresidente non se renoven ao mesmo tempo (art.217.1 do RDPH). O secretario exercerá o cargo polo tempo que se estipulara, tendo o presidente a facultade de suspendelo nas súas funcións e propoñer á asemblea xeral a súa separación definitiva. Artigo 27.–DO PRESIDENTE, VICEPRESIDENTE E SECRETARIO.1. O presidente é o representante legal da comunidade de usuarios. Son funcións específicas do presidente: – Convocar, presidir e dirixir as sesións da xunta directiva e das asembleas xerais, decidindo co voto de calidade en caso de empate. – Autorizar as actas e acordos da asemblea e da xunta directiva, así como poñer o visto e prace nas certificacións que o secretario expida, asinar e expedir os libramentos de tesourería. – Actuar en nome e representación da comunidade de acordo coas disposicións ao respecto. – Calquera outra facultade que lle veña atribuida polas disposicións legais e polo Estatuto da comunidade.2. 0 vicepresidente ocuparase das funcións atribuídas ó presidente en casos de ausencia, enfermidade ou vacante, ostentando a representación da comunidade nestes casos.3. O secretario da comunidade exercerá as facultades e dilixencias que lle sinalen este Estatuto, os regulamentos ou a asemblea xeral. En particular encargarase de: – Estender e anotar nun libro foliado, debidamente dilixenciado e rubricado polo presidente, as actas e acordos adoptados pola xunta directiva e a asemblea xeral coa súa sinatura e a do presidente. – Expedir certificacións co visto e prace do presidente. – Conservar e custodiar os libros e dernais documentos, así como executar todos os traballos propios do seu cargo e os que lle encomende a xunta directiva, a asemblea xeral ou o seu presidente.4. O tesoureiro contador ocuparase baixo as directrices que lle marque o presidente, de levar un libro de gastos e ingresos que será presentado á xunta directiva para a súa comprobación do estado de contas, así como de custodiar os fondos da comunidade. TÍTULO VIII.–DO XURADO Artigo 28.–COMPOSICIÓN. O xurado estará composto por un presidente, que será un dos vocais da xunta directiva, e designado por esta, e por un máximo de catro vocais que elixirá a asemblea xeral. Actuará como secretario o que o sexa da xunta directiva ou o que se designe no Estatuto. O presidente convocará as sesións do xurado que se celebrarán a iniciativa de el mesmo, por denuncia, ou por solicitude da maioría dos vocais. A duración no cargo de xurado será de dous anos. Artigo 29.–COMPETENCIA. Ó Xurado correspóndelle coñece-las cuestións de feito que se susciten entre os usuarios da comunidade, no ámbito dos estatutos, e impoñer aos infractores as sancións regulamentarias, así como fixa-las indemnizacións que deban satisfacer ós prexudicados e as obrigacións de facer que poidan derivarse da infracción cometida (artigo 84.6 do TRLA). Artigo 30.–PROCEDEMENTO. Os procedementos do Xurado serán públicos e verbais e os seus fallos, que serán executivos, consignaranse por escrito con expresión dos feitos e das disposicións das Ordenanzas en que se funden, así como da contía da sanción, da indemnización, e dos custos no seu caso. – Adoptará os seus acordos e ditará os fallos por maioría absoluta, sendo necesario para a súa validez a concorrencia da maioría dos membros. As sancións que impoña o Xurado serán pecuniarias, e o seu importe, que en ningún caso excederá o límite fixado no Código Penal para as faltas, aplicarase aos fondos da comunidade. Contra as resolucións do Xurado poderase interpor recurso potestativo de reposición ante o propio Xurado e con carácter previo a interposición do recurso contencioso-administrativo que procede contra estas resolucións (artigo 116 da LRXPAC e artigo 227 do RDPH). TÍTULO IX.–RÉXIME ECONÓMICO-ADMINISTRATIVO: PATRIMONIO SOCIAL EXERCICIO ECONÓMICO. CONTAS ANUAIS Artigo 31.–CAPITAL SOCIAL. O capital social estará integrado polo seguinte: a) As achegas dos usuarios, equivalentes a 2.400,00 € aproximadamente, por cada comuneiro. A este capital aplicarase o incremento de prezos ao consumo (IPC) que anualmente publique o Instituto Nacional de Estatística. b) O valor das instalacións, captacións, conducións, pezas de reposto, ferramentas, etc. c) Subvencións que se obteñan do Estado ou Comunidade Autónoma, provincia, concello ou doutros organismos públicos ou privados. d) Créditos que se obteñan de entidades públicas ou privadas. e) As multas que poida impoñe-lo Xurado ós usuarios polas posibles infraccións que cometan. f) En xeral, todo o que fose adquirido ou se adquira con bens ou fondos da comunidade. Artigo 32.–ACHEGAS ECONÓMICAS. As achegas económicas están constituídas polo seguinte: 1.–Achega inicial, especificada no artigo anterior, apartado a), realizada previamente á adquisición da condición de usuario, equivalente ao valor total das obras e instalacións da traída de augas, así como do pagamento do dereito de servidume, no seu caso, rateado entre o número de integrantes da comunidade, e aprobado en asemblea xeral.2.–Polas achegas de 30,00 € por usuario e ano, ás que se lle aplicará o correspondente IPC, xa reseñado, a fin de constituir un fondo común para afrontar os pagos da comunidade, dos seus gastos xerais e daquelas pequenas avarías, no caso de que estas sexan importantes efectuarase, pola xunta directiva, un orzamento co fin de sometelo á deliberación da asemblea xeral, para a súa aprobación, se procede. As achegas posteriores levaranse a cabo nos meses de xaneiro e febreiro de cada ano e as extraordinarias, se fose necesario, nos oito días seguintes á aprobación pola asemblea xeral. O incumprimento dos ingresos fará incorrer nas causas que determina o art.7 do presente Estatuto e por decisión da asemblea xeral, poderá ser excluído forzosamente da comunidade. Artigo 33.–IMPAGO DE ACHEGAS. O usuario da comunidade que non efectúe o pago das achegas que lle correspondan nos termos establecidos no Estatuto, satisfará un recargo do 10% sobre a achega que tivese que efectuar por cada mes que deixe transcorrer sen realizar o pagamento. Transcorridos tres meses consecutivos sen efectuar o pago e os recargos poderáselle prohibir o uso da auga e efectuar o cobro pola vía de constrinximento, sendo de canta do moroso os gastos e prexuizos que se irroguen pola dita causa. Artigo 34.–RECURSOS ECONÓMICOS. A comunidade terá plena autonomía para a administración dos seus propios recursos, de conformidade coa lexislación vixente en cada momento. A responsabilidade económica concretarase ao seu patrimonio social. Os seus recursos aplicaranse aos fans e actividades que lle son propios. Para o cumprimento destes fans contarase cos seguintes recursos, se así o considera oportuno a asemblea xeral: a) A cota de inscrición a pagar no acto de admisión do partícipe, e a cota periódica, ambas fixadas pola asemblea xeral. b) As multas que pode impoñer o Xurado ós usuarios por infraccións que cometan. c) As rendas do seu patrimonio, se as houbese. d) As doazóns, subvencións e achegas que poidan recibir de calquera ente público ou privado. e) Calquera outro recurso obtido de conformidade coas disposicións legais. Artigo 35.–EXERCICIO ECONÓMICO. O exercicio social comezará o 1 de xaneiro e transcorrerá ata o 31 de decembro de cada ano, é dicir, fixarase por anos naturais. Por excepción do primeiro exercicio comezará no momento en que se considere constituida plenamente a comunidade. Artigo 36.–CONTAS ANUAIS. Con referencia ao último dia de cada exercicio económico, a xunta directiva analizará as contas de ingresos e gastos e o balance de situación se procede, dentro dos catro primeiros meses de cada ano, para a súa presentación e aprobación pola asemblea xeral, se así o considera oportuno. TITULO X.–DAS INFRACCIÓNS E SANCIÓNS Artigo 37.–INFRACCIÓNS. As infraccións ó presente Estatuto que poidan cometer os usuarios da comunidade de usuarios de Zas de Rei, terán carácter de leves, graves e moi graves, atendendo á súa repercusión no aproveitamento das augas, á súa transcendencia polo que respecta á seguridade das persoas e bens e ás circunstancias do responsable, o seu grao de malicia ou reincidencia, participación e beneficio obtido así como ao deterioro producido en calidade do acuífero ou instalacións. Só poderán ser obxecto de sanción as infraccións tipificadas como tales neste Estatuto, a falta de tipicidade nunha conduta convértea en non sancionable (artigo 129.4 da LRXPAC), salvo que se proceda á modificación do Estatuto e das infraccións nel tipificadas. Artigo 38.–TIPOS DE INFRACCIÓNS.1.–Considéranse infraccións leves: a) Causar danos nos bens da comunidade de usuarios de Zas de Rei, ou nos elementos das instalacións en contía non superior a 300,00 euros. b) A execución sen a debida autorización de obras, traballos ou cambios nos mananciais en contía non superior a 300,00 euros. c) Non ingresar na conta da comunidade nos prazos previstos as cantidades correspondentes ás derramas, as acordadas con carácter obrigatorio pola asamblea xeral, as compensatorias por falta inxustificada de achega de traballo persoal ou as correspondentes a calquera sanción pecuniaria, así como as indemnizacións e costas no seu caso. d) Impedir ou entorpecer a equitativa distribución ou o abastecemento de auga entre tódolos comuneiros. e) Pactar repartos de auga non establecidos regulamentariamente aínda cando estas non excedan a dispoñibilidade que no seu conxunto lles corresponda legalmente. f) Aproveitar para o seu beneficio máis cantidade de auga que aquela que pola súa quenda lle corresponda.2.–Considéranse infraccións graves: a) Causar danos nos bens da comunidade de usuarios de Zas de Rei, ou nos elementos das instalacións en contía comprendida entre 300,01 € e 3.000,00 €. b) A execución sen a debida autorización de obras, traballos ou cambios nos mananciais ou na rede de distribución de augas, da que a valoración estea comprendida entre os 300,01 € e os 3.000,00 €. c) Opoñerse a que a condución da auga pase pola parcela dalgún dos usuarios ou esixir a cambio compensacións ou dereitos se afecta ao ben común. d) Negarse a ser membro da xunta directiva da comunidade, agás causa xustificada ou forza maior. e) Contaminación ou vertidos das augas. f) A reincidencia por unha soa vez en calquera das infraccións cualificadas como leves.3.–Considéranse infraccións moi graves: a) A reincidencia en calquera das infraccións consideradas como graves e a reincidencia múltiple naquelas consideradas como leves. b) A execución sen a debida autorización de obras, traballos ou cambios nos mananciais ou na rede de distribución da auga, da que a valoración sexa igual ou superior a 3.000,01 €. c) Causar danos nos bens da comunidade de usuarios de Zas de Rei, ou nos elementos das instalacións en contía igual ou superior a 3.000,01 €. Artigo 39.–AS SANCIÓNS. As sancións que se fixan ás infraccións do artigo anterior son as que se indican a continuación: As infraccións leves corresponderanlle sancións pecuniarias de 60,00 € a 300,00 €, que impoñerá o Xurado, e corte do abastecemento de auga ata 15 días. As infraccións graves corresponderanlle sancións pecuniarias de 300,01 € a 3.000,00 €, que impoñerá o Xurado, e corte do abastecemento de auga de 15 á 30 días. As infraccións moi graves corresponderanlle sancións pecuniarias de 3.000,01 € a 60.000,00 €, que impoñerá o Xurado, e corte do abastecemento de auga dun mes a tres meses. Todas as sancións poderán ser complementadas no seu caso, co importe das indemnizacións e as costas se procedese, e coa prohibición do uso da auga en tanto non sexan satisfeitas. No caso de infraccións moi graves, poderase acordar a expulsión definitiva da comunidade. A contía das sancións poderá ser modificada anualmente por aprobación con maioría absoluta da asemblea xeral a proposta do xurado. Artigo 40.–PRESCRICIÓN. As infraccións e as sancións prescriben segundo os prazos establecidos na normativa aplicable. Se nesta non se fixan prazos as infraccións moi graves prescriben aos tres anos, as graves aos dous anos, e as leves aos seis meses; e as sancións das infraccións moi graves prescriben aos tres anos, as das graves aos dous anos e as das leves ao ano; segundo o artigo 132 da LRXPAC. Artigo 41.–PROCEDEMENTO SANCIONADOR. As sancións serán comunicadas por escrito aos infractores pola xunta directiva nun prazo máximo de 15 días contados a partir do seguinte ao que se teña coñecemento da infracción. O procedemento sancionador terá unha duración máxima entre a incoación e a notificación de seis (6) meses. O importe das sancións será ingresado por calquera dos procedementos habituais do mercado, na conta social que ao efecto teña aberta a comunidade en calquera entidade financeira, dentro do prazo de 15 días contados a partir do seguinte a que se reciba a notificación da sanción. Tanto o importe das sancións como o das responsabilidades a que houbese lugar, poderán ser esixidos pola vía administrativa de constrinximento con acordo da xunta directiva, e poderase prohibir o uso da auga mentres non sexa satisfeito. Con independencia das sancións que lles sexan impostas, os infractores poderán ser obrigados a reparar os danos e prexuízos ocasionados á comunidade, así como a repoñer as cousas ao seu estado anterior. TÍTULO XI.–DA COMUMDADE EN XERAL E REFORMA DOS ESTATUTOS Artigo 42.–ACORDOS. Os acordos dos órganos da comunidade de usuarios serán adoptados por maioría de votos dos asistentes unha vez constituida validamente a asemblea ou a xunta directiva, segundo o artigo 26.4 da LRXPAC. Artigo 43.–RECURSOS. Os acordos da asemblea xeral e da xunta directiva no ámbito das súas competencias, serán executivos, sen prexuízo da súa posible impugnación mediante a interposición de recurso de alzada ante o organismo de conca no prazo de UN (1) MES, a partir da súa comunicación ó interesado (artigos 84.5 do TRLA en relación co 107 el 14 da LRXPAC). Artigo 44.1.–As comunidades de usuarios poderán solicitar ao organismo de conca o auxilio necesario para o cumprimento dos seus acordos, relacionados coas funcións de administración, policía e cumprimento das normas do Estatuto.2.–As obrigas de facer, impostas regulamentariamente aos comuneiros, que non tiveran carácter persoalísimo, poderán ser executadas subsidiariamente no caso de incumprimento pola comunidade, transformándose a obrigación de facer na de pagar os gastos e prexuízos correspondentes, que poderán esixir pola vía administrativa de constrinximento.3.–Para a aplicación do procedemento de constrinximento, as comunidades terán facultada de designar os seus axentes recadadores, dos que o nomeamento comunicarase á Consellería de Facenda, quedando sometidos ás autoridades delegadas do mencionado departamento en todo o que faga referencia á tramitación do procedemento, se ben a providencia de constrinximento haberá de ser ditada polo presidente da comunidade. As comunidades poderán solicitar da mencionada Consellería que a recadación se realice por medio dos órganos executivos do mesmo. Artigo 45.1.–As comunidades de usuarios serán beneficiarias da expropiación forzosa e da imposición das servidumes que esixan o seu aproveitamento e o cumprimento dos seus fins (artigo 83.2 do TRLA). 2.–Poderán solicitar do organismo de conca que de conformidade coas disposicións vixentes, se declaren de utilidade pública os aproveitamentos de que son titulares ou a execución singularizada de determinadas obras ou proxectos.3.–Obtida a declaración de utilidade pública poderán solicitar do organismo de conca a expropiación forzosa dos bens e dereitos afectados polas obras ou proxectos declarados de utilidade pública, tramitándose os respectivos expedientes de acordo coa lexislación da expropiación forzosa. Artigo 46.–OBRIGAS.1.–As comunidades virán obrigadas a realizar as obras e instalacións que a Administración lles ordene, a fin de evitar o mal uso da auga ou o deterioro do Dominio Público Hidráulico, podando o organismo de conca competente suspender a utilización da auga ata que aquelas se realicen (artigo 83.3 do TRLA). 2.–Os gastos de limpeza, sistemas de captación e condución así como os de explotación, mellora, e conservación, serán sufragados polos beneficiarios por partes iguais. Artigo 47.–REFORMA.1.–A iniciativa para reformar o presente Estatuto poderá ser tomada pola xunta directiva ou pola cuarta parte, polo menos, dos comuneiros da comunidade mediante a presentación do texto alternativo acompañado de solicitude de convocatoria dunha asemblea xeral, con ese único punto na orde do día.2.–0 presidente achegará na convocatoria desa asemblea xeral, o texto alternativo proposto.3.–A reforma aprobarase por maioría absoluta de votos dos membros da asemblea xeral en primeira votación e por maioría absoluta dos votos dos participes presentes en segunda votación.4.–Será necesario someter o novo texto ó organismo de conca para a súa aprobación. Cando a modificación consista unicamente na actualización da contía das sancións bastará a comunicación ao organismo de conca e que o acordo se adopte en asemblea xeral. Artigo 48.–MOCIÓN DE CENSURA. A asemblea xeral en reunión extraordinaria solicitada cande menos pola terceira parte dos votos da comunidade, poderá aprobar por maioría absoluta dos votos, unha moción de censura contra todos ou calquera dos cargos elixidos segundo o réxime electoral previsto no Estatuto. Se a moción resulta aprobada, os ditos cargos continúan ata a celebración de novas eleccións, que deberán efectuarse no prazo dun (1) mes a contar dende a aprobación da moción. Se non resulta aprobada os seus signatarios durante o mesmo mandato electoral non poderán presentar outra. Artigo 49.–RÉXIME ELECTORAL. Para elixir aos cargos da comunidade en asemblea xeral, o presidente da comunidade ordenará que se inclúa na orde do día a celebración de eleccións e os cargos a prever. O voto será libre, individual e secreto e correspóndelle a cada un dos usuarios. Confeccionaranse as listas de electores (todos os usuarios) que se exporán no taboleiro de anuncios do Concello para que se poidan efectuar as rectificacións oportunas que serán resoltas pola xunta directiva. Posteriormente publicaranse as listas definitivas, e a continuación presentaranse as candidaturas para os postes vacantes. A votación realizarase aos 20 días da publicación das listas, cumprindo os trámites da Lei de Réxime Electoral Xeral, levando a cabo posteriormente o escrutinio dos votos –que será público– e proclamando os candidatos que obtivesen maioría absoluta para os cargos. De non gañar por maioría absoluta celebrarase outra votación entre os máis votados ganando o que obtivese maior número de votos. TÍTULO XII.–DA DISOLUCIÓN E LIQUIDACIÓN DA COMUNIDADE Artigo 50.–DISOLUCIÓN. As comunidades de usuarios extinguiranse nos seguintes casos: a) Por expiración do prazo de concesión, se non foi prorrogado. b) Por caducidade da concesión. c) Por expropiación forzosa da concesión. d) Por fusión noutra comunidade. e) Por resolución do organismo de conca adoptado en expediente sancionador. f) Por desaparición total ou nas súas 3 partes, polo menos, dos elementos obxectivos ou reais, agás que os comuneiros non afectados acorden manter a comunidade coa modificación do seu Estatuto e da inscrición rexistral. g) Por renuncia ao aproveitamento, formulada, polo menos, pelas 3 partes dos comuneiros, salvo que os que non renunciaran acorden manter a comunidade coa modificación do Estatuto e da inscrición rexistral. Artigo 51.–LIQUIDACIÓN. Unha vez aprobada a extinción da comunidade procederá esta á liquidación dos seus bens patrimoniais, conforme ao disposto no Código Civil para a liquidación das sociedades. DISPOSICIÓN FINAL 1.–O presente Estatuto, unha vez aprobado en asemblea xeral convocada ao efecto, entrará en vigor ao día seguinte da súa aprobación polo organismo de conca.2.–O Estatuto non dá á comunidade de usuarios de Zas de Rei nin a ningún dos seus membros, dereito ningún que non teña concedido polas Leis, nin lles privan dos que conforme a estas lles correspondan.3.–Este Estatuto interpretarase e aplicarase de acordo cos usos e disposicións legais vixentes, quedando sempre a salvo o seu carácter imperativo.4.–A facultade de interpretar este Estatuto concédese á xunta directiva, sen prexuízo da superior competencia da asemblea xeral. Para tal fin tanto unha como a outra, poderán solicitar o asesoramento, informe ou ditame de Letrados e Técnicos que estimen conveniente, sendo de conta común os gastos que tales consultas orixinen. Gustavo Alexander Zawadzki Almellon José Ramón Vázquez Abad Presidente e representante Secretario Jesús Rodríguez Costoya Vicepresidente